Косовска операция (1944)
Косовската операция е настъпателна операция на българската армия по време на участието на България във Втората световна война срещу войски на Третия райх (малко повече от две дивизии), разположени в района на Майдан планина, Преполац и планината Голак. Проведена е в периода 21 октомври - 21 ноември 1944 г. Целта ѝ е да се прекъсне пътя на оттеглящите се от Гърция група армии „Е“ на Вермахта.

Втора българска армия, Бронираната бригада, 4-ти конен полк, съвместно с X бригада от Югославските народоосвободителни войски и български партизански отряд от района на Полатна, предприемат настъпление и в периода 21 октомври - 6 ноември пробивайки успешно отбраната на противника и завземат град Подуево. До 21 ноември хитлеристките войски са напълно разгромени и в ръцете на българската армия попадат Прищина, Вучитрън и други населени места в Косово поле. До края на месеца подразделения на 9-а пехотна дивизия преследват оттеглящия се противник и достигат до рубежа Рашка – Нови пазар. Настъплението на българската армия е подкрепено и от италиански войски на Девета италианска армия в Албания и на Албанската народноосвободителна войска които преграждат пътищата на отстъпление на германските войски и балистките албански националисти и редица германски части и албански балистки подразделения попадат в италиански плен.

С Косовската операция завършва първата фаза на участието на България във Втората световна война на страната на антихитлеристката коалиция.

Източници 
 
 
 
 

България във Втората световна война
Битки на Средиземноморския театър
История на Косово
Югославия във Втората световна война